***Avesco Oy*** *edustaa ja myy maailmanluokan Caterpillar-maanrakennuskoneita, -laitteita ja -varaosia Suomessa. Caterpillar-tuotetarjontaan kuuluvat pienet, keskikokoiset ja suuret kaivukoneet, kuormaajat, puskukoneet, jyrät ja levittimet sekä kaivosteollisuutta palvelevat isot työkoneet. Lisäksi tarjontaamme kuuluvat CAT*®*-moottorit ja - generaattorit sekä kattavat varaosa-, huolto-, korjaus- sekä rahoituspalvelut. Palvelemme asiakkaitamme Suomessa kahdeksassa eri toimipisteessä 220 ammattilaisen voimin. Olemme osa perinteikästä sveitsiläistä Avesco-konsernia, joka on markkinajohtaja alueellaan Keski-Euroopassa.* [*www.avesco-cat.fi*](http://www.avesco-cat.fi)

Haemme Keravalle määräaikaista, 18 vuotta täyttänyttä

**TYÖNJOHTAJAA CAT-MAANRAKENNUSKONEKORJAAMOLLEMME**

vuosilomasijaiseksi ajalle touko-elokuu 2023.

Tehtävässäsi vastaat korjaamomme turvallisesta ja tehokkaasta toiminnasta siten, että asiakkaamme saavat parhaan mahdollisen palvelun ja asiakaskokemuksen. Sinulle on kunnia-asia, että korjaamoympäristö on siisti ja järjestyksessä, sekä ymmärrät näiden vaikutuksen turvallisuuteen. Varmistat osaltasi asioiden sujuvan ja tehokkaan etenemisen laadukkaaksi lopputulokseksi asiakaslupauksemme mukaisesti. Olet oma-aloitteinen ja ajattelet, että hyvin suunniteltu on jo puoliksi tehty. Noudatat sovittuja toimintatapoja ja autat mekaanikkojamme onnistumaan työssänsä. Johdat ihmisiä ja asioita omalla esimerkilläsi avoimesti ja tasapuolisesti.

**Toivomme** sinulta

* Sopivaa koulutustaustaa, voit olla esimerkiksi AMK-insinööriopiskelija
* Kokemusta vastaavista tehtävistä – tämä on kuitenkin etu, ei vaatimus
* Asiakas- ja ratkaisulähtöisestä ajattelua ja toimintaa
* Hyviä yhteistyö- ja vuorovaikutustaitoja
* Hyvää IT-osaamista – käytät sujuvasti mm. toiminnanohjaus- ja asiakashallintajärjestelmiä ja ymmärrät niiden tärkeyden osana nykyaikaista liiketoimintaa. Lisäksi hallitset Excelin ja muut toimisto-ohjelmat
* Sujuvaa suullista ja kirjallista englannin kielen taitoa
* AB-ajokorttia

**Tarjoamme** sinulle mielenkiintoisen ja monipuolisen työn kehittyvässä organisaatiossamme, maailmanluokan brändin parissa.

**Kiinnostuitko?**

Lisätietoja tehtävästä antaa korjaamopäällikkö Harri Laakso, harri.laakso@avesco-cat.fi tai 040 568 7471.

Hae tehtävää pikimmiten, kuitenkin viimeistään 15.3.2023 mennessä. Täytä kotisivuiltamme löytyvä hakemuslomake sekä liitä mukaan hakemuskirjeesi ja CV:si. Etenemme hakuprosessissa jo hakuaikana, sitä mukaa kun sopivia ehdokkaita löytyy.

<https://www.sympahr.net/public/pq.aspx?5491798f>